سۆفی گرێگوار

**<big>سۆفی گرێگوار ترودۆ</big>** (لەدایکبووی ٢٤ی نیسانی ١٩٧٥)، هەروەها بە **سۆفی گرێگوار** ناسراوە.     پێشکەشکاری تەلەفزیۆنی خانەنشینکراوی کەنەدییە. هاوسەرگیری لەگەڵ ٢٣هەمین سەرۆکوەزیرانی کەنەدا جەستن ترودۆدا کردووە. ئەو دوو هاوسەرە لە ساڵی ٢٠٢٣دا بە جیائەژین. بەشدارە لە کاری خێرخوازی، کاری کۆمەڵایەتی، قسەکردن لەبەردەم خەڵکیدا کە زیاتر سەرنجی لەسەر ژینگە، پرسی ژنان و هەروەها منداڵانە. ئەو باڵیۆزی ڕێکخراوی خێرخوازی WE بووە کە لە ساڵی ٢٠٢٠دا بووە جێگەی ڕەسکێ.  
## <big>'''ژیانی سەرەتایی و پەروەردە'''</big>
گرێگوار لە ٢٤ی نیسانی ١٩٧٥ لە شاری مۆنتریال لە ویلایەتی کوابێک لەدایکبووە،  کە تاقانەی ژان گرێگوار و ئیستێل بلایسە.    خێزانەکەی لە باکووری شارەکە لە سانت ئەدێلی کوانێک ئەژیان.  لە کۆتاییدا کاتێک تەمەنی چوار ساڵان بوو، گواستیانەوە بۆ مۆنتریال.  دواتر لە گەڕەکی ماونت ڕۆیاڵ لە مۆنتریال گەورە بووە، لەوێ هاوپۆل و هاوڕێی منداڵی میشێل ترودۆ بووە، کوڕە بچووکەکەی سەرۆکوەزیران پیێر ترودۆ و مارگرێتی هاوسەری و برای هاوسەری داهاتووی گرێگوار، جەستن ترودۆیە. 

گرێگوار ڕایگەیاندووە کە ژیانی منداڵی خۆش بووە، ئاماژەی بەوەشکردووە کە خوێندکارێکی باش بووە، بەئاسانی هاوڕێیەتی دروستکردووە، حەزی بە وەرزش و دەرەوەیە.  لە دەوروبەری تەمەنی ١٧ ساڵییەوە لەگەڵ نەخۆشی بولیمیا نەرڤۆسا کێشەی هەبووە.   کێشەکە تا سەرەتای بیستەکانی تەمەنی بەردەوام بوو، کاتێک نەخۆشیەکەی بۆ دایبابی ئاشکراکرد و دواتر دەستی بە وەرگرتنی چارەسەرکرد بۆ ماوەی دوو ساڵ. ئەو چارەسەر، پشتگیری ئازیزانی و یۆگا بە چارەسەری نەخۆشییەکەی ئەزانێت.  

گرێگوار قۆناغی ئامادەیی لە Pensionnat du Saint-Nom-de-Marie تایبەت لە شاری ئاوتریمۆنت خوێندوویەتی.  دواتر پێش خوێندنی بازرگانی لە زانکۆی مەکگیل لە کۆلێژی جان دی برێبۆف خوێندوویەتی، بەنیازی ئەوە بوو ڕێڕەوی پیشەی باوکی پەیڕەو بکات،  بەڵام زۆری نەخایاند گۆڕا بۆ خوێندنی پەیوەندییەکان ، و لە کۆتاییدا بڕوانامەی بەکالۆریۆسی لە بواری پەیوەندییەکان لە زانکۆی مۆنتریال تەواو کرد. 

## کاری پیشەیی و خێرخوازی
[وێنۆک| گرێگوار (چەپ) لەگەڵ جولیانا ئەوادا, خانمی یەکەمی ئەرجەنتین لە [بوێنس ئایریس|بوینس ئایرێس, تشرینی دووەمی ٢٠١٨.]]
یەکەم کاری گریگوار وەک پێشوازیکار و یاریدەدەر بوو لە کۆمپانیایەکی ڕیکلام. پلەی بەرزکرایەوە بۆ بەڕێوەبەری ژمێریاری، بەڵام دوای سێ ساڵ کارکردن لە بواری ڕیکلام و پەیوەندییە گشتیەکان و فرۆشتن،  بڕیاریدا بچێتە قوتابخانەی ڕادیۆ و تەلەفزیۆن، لەوێ یەکسەر زانی: پەیوەندیەکەم دۆزیەوە.  دوای تەواوکردنی خوێندنەکەی لەوێ، گریێوار کارێکی لە ژوورێکی هەواڵدا دەستکەوت، کە تیکەری هەواڵەکانی نووسی. خۆشەویستێکی ڕۆشنبیری و هونەر و فیلمە، کاتێک ئاگاداربوو لە کەناڵی تەلەفزیۆنی LCN لە کوابێک بۆ پەیامنێرێکی کات بەسەربردن، داواکارییەکەی پێشکەش کرد و سەرکەوتوو بوو لە بەدەستهێنانی ئەو پۆستە.   جگە لەوەی وەک پەیامنێرێکی کات بەسەربردن بۆ بەشی ڕۆژانەی *شۆبیزی* LCN، بەشداری لە بەشی *Salut, Bonjour!* و *کلین دیل* و *بێک و مۆسۆ* بۆ TVA ، و میوانداری *Escales de Rêves* ی Canal Évasion و *Teksho* ی Canal Zدا کرد. هەروەها گرێگوار وەک هاوبەشی پێشکەشکاری بەرنامەکانی بەیانی ڕادیۆی CKMF-FM کاری کردووە و بەشداری لە *کودەتای پووسی* ڕادیۆی-کەنەدادا کردووە.  سەرەڕای ئەوەش، لە ناوەڕاستی ساڵانی ٢٠٠٠دا وەک کڕیارێکی کەسی بۆ فرۆشگای گەورەی ئاست بەرزی هۆڵت ڕێنفریو کاری کردووە. 

لە ساڵی ٢٠١٢دا بۆتە ڕاهێنەری بڕوانامەدار بۆ یۆگا.   هەروەها گرێگوار وەک وتاردەرێکی پیشەیی گشتی کارئەکات و بە پلەی یەکەم سەرنجی لەسەر پرسەکانی ژنانە. 

### '''<big>ئیتاک</big>'''
لە ساڵی ٢٠٠٥دا گرێگوار بەشداری لە ئاهەنگێکی خێرخوازیدا کرد کە تێیدا چاوی بە چەندین کارمەندی تۆڕی تەلەفزیۆنی سی تی ڤی کەوت. ئەمەش بووە هۆی ئەوەی لە ئەیلوولی ٢٠٠٥ وەک پەیامنێر لە *بەرنامەی eTalk* دامەزرا، کە بەرنامەی هەواڵی کات بەسەربردنی کەنەدی سی تی ڤییە.  تا ساڵی ٢٠١٠ وەک پەیامنێری *ئیتاکی کوابێک* کاری کردووە و ڕاپۆرتەکانی لەسەر خێرخوازی و چالاکیی کەسایەتییە ناودارەکان چڕکردووەتەوە.   

### '''<big>خێرخوازی</big>'''
گرێگوار چالاکانە بەشدارە لە کاری خێرخوازیدا، خۆبەخشانە بۆ چەندین ڕێکخراوی خێرخوازی و ڕێکخراوی قازانج نەویست لە کەنەدا.  ئەو هۆکارانەی کە پشتگیریان ئەکات بریتین لە: شوێنی شینا  و BACA، کە هەردووکیان یاریدەدەری ئەو کەسانەن کە بەدەست ئاشووبی خواردنەوە ئەناڵێنن.   ، ناوەندێکی هاتنە ژوورەوە بۆ دایکانی دووگیان کە لەمەترسیدان.  کەمپی (پارەی جوانکاری پێشەوە)ی دۆڤ، سندوقی خۆبەگەورەزانین  (کچان بۆ چارەسەر)  کۆمەڵەی شێرپەنجەی کەنەدا، کۆمەڵەی تەندروستی دەروونی کەنەدا،  کۆمەڵەی دڵ و جەڵتەی مێشکی ژنان.  لە چوارچێوەی کارەکانی لەگەڵ واتەرکان، گرێگوار لە تشرینی یەکەمی ٢٠٠٦دا لەگەڵ خەسووی خۆی، مارگرێت ترودۆ کە سەرۆکی شانازی ڕێکخراوەکەیە، گەشتێکی بۆ ئەسیوپیا کرد.  گەشتەکەیان لە فیلمێکی دیکۆمێنتاریی سی تی ڤیدا بە ناوی پەنجەرەیەک ئەکرێتەوە: مارگرێت و سۆفی لە ئەسیوپیا، کە لە مانگی ئایاری ٢٠٠٧دا بڵاوکرایەوە.  گرێگوار باڵیۆزی نیشتمانی دەستپێشخەری (چونکە من کچم)ی پلانی کەنەدایە،    و وتەبێژی فەرمی قەڵغانی ئەسینایە کە یارمەتی ژنان و منداڵان دەدات لەوەی مامەڵە لەگەڵ توندوتیژی خێزانی دەکەن.  

## ژیانی کەسی
ڕاست|وێنۆک|180x180پیکسڵ| سۆفی ترودۆ و هاوسەرەکەی لە هامبۆرگ، ساڵی ٢٠١٧.
گرێگوار بۆ یەکەمجار جەستن ترودۆ کوڕە گەورەکەی سەرۆکوەزیران پیێر ترودۆی ناسی، کاتێک هەردووکیان لە مۆنتریال گەورەبوون. گرێگوار هاوپۆل و هاوڕێی منداڵی بچووکترین کوڕی ترودۆ میشێل بووە.  گرێگوار و ترودۆ لە مانگی حوزەیرانی ٢٠٠٣دا وەک گەورەبوو یەکترییان بینییەوە، کاتێک ڕاسپێردرابوون بۆ ئەوەی هاوبەشی میوانداری تۆپێکی خێرخوازی بکەن و دوای چەند مانگێک دەستیان بە ژووان بەستن کرد.   لە تشرینی یەکەمی ٢٠٠٤دا بوونە دەستگیراندار و لە ٢٨ی ئایاری ٢٠٠٥ لە ئاهەنگێکدا لە کڵێسای سانت مادلین دی ئۆترمۆنت لە مۆنتریال هاوسەرگیریان کرد.  سێ منداڵیان هەیە بەناوەکانی: زاڤیار جەیمس، ئیلا-گرەیس مارگرێت و هادرین گرێگوار.    

ئەوترێت گریگۆر ئەلێکساندەری زاوای خۆی بە زۆی بێدۆس هاوسەری داهاتووی خۆی ناساندووە.

دوای ئەوەی هاوسەرەکەی بوو بە ئەندامی پەرلەمان بۆ سواربوونی پاپینۆ لە مۆنتریال لە ساڵی ٢٠٠٨، گرێگوار بەردەوام بوو لە ژیان لە ماڵەکەیان لە مۆنتریال لەگەڵ منداڵەکانیان، لەکاتێکدا ترودۆ بۆ ماوەی هەفتەیەک لە هۆتێلێک لە ئۆتاوا مایەوە.   لە مانگی حوزەیرانی ٢٠١٣دا دوو مانگ دوای ئەوەی ترودۆ بووە سەرۆکی پارتی لیبراڵەکانی کەنەدا ، ئەو دوو هاوسەرە ماڵەکەیان لە گەڕەکی کۆت دیس نیج لە مۆنتریال فرۆشت و دەستیان کرد بە ژیان لە ماڵێکی کرێدا لە ناوچەی ڕۆککلیف پارک لە ئۆتاوا. 

جەستن ترودۆ هاوسەری گرێگوار ترودۆ لە ٤ی تشرینی دووەمی ٢٠١٥ بە فەرمی وەک سەرۆک وەزیرانی کەنەدا سوێندی یاسایی خوارد. دوای کۆتایی هاتنی هەڵبژاردنەکانی ساڵی ٢٠١٥ گرێگوار ترودۆ ئاماژەی بە حەزکردنی خۆی بۆ ناوی بنەماڵەی هێڵکاری "گریگۆر-ترودۆ" کرد، بەڵام لە مانگی ئازاری ٢٠١٦دا گۆڕا بۆ بەکارهێنانی فۆڕمی بێ هێڵکاری. 

گرێگوار ڕەوانە لە زمانی فەڕەنسی، ئینگلیزی و ئیسپانی. 

لە 12ی ئازاری 2020دا گرێگوار خۆی لە ڕیدۆ کۆتێج گۆشەگیرکرد، لەگەڵ هاوسەرەکەی و منداڵەکانی، دوای ئەوەی نیشانەکانی هاوشێوەی ئەنفلۆنزا لەکاتی پەتای کۆڤید-19دا دەرکەوت، دوای ماوەیەکی کەم لە گەڕانەوەی لە کاروباری قسەکردن لە بەریتانیا.  دواتر نووسینگەی سەرۆکوەزیران ڕایگەیاند کە پشکنینی ڤایرۆسی کۆڤید-١٩ی بۆ کراوە.  تا ٢٨ی ئازار چاک بووەوە. 

لە ٢ی ئابی ٢٠٢٣دا ڕاگەیەندرا کە ترودۆ و گرێگوار بەجیا ئەژین.  

دوای ئەوەی بە جیاژیان سۆفی پەیوەندی لەگەڵ مارکۆس بێتۆلی پزیشکی نەشتەرگەری ئۆتاوا هەبووە. 

## '''<big>سەرچاوەکان</big>'''

پۆل:زیندووان
پۆل:لەدایکبووانی ١٩٧٥